שיחה:מעשה אמנון ותמר

message: מחק את הגדרתה של תמר "אחותו מאב" של אמנון, בנימוק "מסרבל את המשפט, ועל פי המבואר בערך, גם לא מוסכם על כל הדעות שהיא הייתה אחותו הביולוגית אפילו מאב". ואולם, זה בדיוק הקשר המשפחתי של תמר לאמנון, שכן (1) הם צאצאים לאמהות שונות ו-(2) הם עדיין נחשבים אחים. שחזרתי את העריכה. אביעדוס • שיחה 13:11, 19 בינואר 2018 (IST)
replies: text: אביעדוס, לכתוב שתמר היא אחותו של אמנון זה מדויק לחלוטין, משום שגם אם תמר היא אחות 'מאומצת' של אמנון, הם עדיין נקראים 'אחים', כפי שנוהגים לקרוא לכל אחים מאומצים. לעומת זאת, לכתוב 'אחותו מאב' זו כבר קביעה שיש להם קשר ביולוגי, ומכיוון שזה לא מוסכם על כל הדעות, זה לא מדויק. מעבר לעובדה שזה מסרבל את המשפט, כאמור.לכן אני חושב שאתה טועה בכך שאתה מוסיף את המילה 'מאב', כי אתה פוגע בדיוק ובניסוח.אבל לא אריב איתך על כך. אשמור את ה'מריבות' לדברים חשובים יותר. הלוואי שאלו היו הוויכוחים בויקיפידה. יאיר דב • שיחה • ה' בשבט ה'תשע"ח • 21:52, 20 בינואר 2018 (IST)
replies: text: :אני מבין מה אתה אומר. הנקודה שלי היא, , שתמר ואבשלום הם אחים מלאים, בעוד תמר ואמנון לא. אם יש לך דרך טובה יותר לנסח זאת, אתה מוזמן להציע. אביעדוס • שיחה 11:34, 21 בינואר 2018 (IST)
replies: text: ::אביעדוס, אני חושב שיצאת ידי חובתך בכך שהוספת שתמר היא בת מעכה, ואילו אמנון הוא בן אחינעם. ואילו ביחס לאבשלום כתבת 'אחיה מאב ומאם'. כל בר דעת מבין מתוך הנ"ל שאמנון אינו אחיה של תמר מאם, לעומת אבשלום שכן. משכך, שוב אין צורך לכתוב שתמר היא אחות אמנון מאב כדי להדגיש שהיא לא אחותו מאם. יאיר דב • שיחה • ה' בשבט ה'תשע"ח • 17:01, 21 בינואר 2018 (IST)
replies: text: :::בסדר, מחקתי. אגב, , אשמח אם תביא דוגמאות למלומדים שטענו שהיא אינה אחותו הביולוגית של אמנון. אביעדוס • שיחה 00:07, 22 בינואר 2018 (IST)
replies: text: ::::א. יישר כח. ב. עי' במאמר זה. יאיר דב • שיחה • ו' בשבט ה'תשע"ח • 00:39, 22 בינואר 2018 (IST)
replies: text: :::::תודה. אביעדוס • שיחה 00:54, 22 בינואר 2018 (IST)
replies: text: ::::::בשמחה. תודה גם לך על שיפוץ הערך יאיר דב • שיחה • ו' בשבט ה'תשע"ח • 12:47, 22 בינואר 2018 (IST)
thread_title:  אחותו מאב 

message: מנין שכלאב מת? ראובן מ. - שיחה 18:57, 22 בספטמבר 2018 (IDT)
replies: text: חיפשתי היטב ולא מצאתי מקור לכך שכלאב מת משום כך. תמיד מובא שהארבעה שמתו כעונש הם בנה של בת שבע, אמנון, אבשלום ואדוניה. ומנגד, חז"ל אמרו שכלאב היה מהארבעה שמתו בעטיו של נחש. יאיר דב • שיחה • י"ד בתשרי ה'תשע"ט • 20:35, 22 בספטמבר 2018 (IDT)
replies: text: : ראובן מ. כלאב נולד שני לדוד אחרי אמנון מכאן שהיה אמור להיות יורש העצר אחרי מות אמנון, אך זה לא קרה. מדוע? כנראה שמת בצעירותו, בנסיבות שלא נכתבו במפורש בתנ"ך. במרד אבשלום כלאב לא נזכר כלל כטוען לכתר וכך גם בסיפורי הירושה אחרי מות דוד - שלמה ואדוניה, כלומר כבר בתקופת אבשלום כלאב איננו בחיים. באנציקלופדיה מקראית נאמר כי ייתכן שמת בצעירותו (כרך ד, עמ' 103ב), גם אצל פייגין, מסתרי העבר עמ' 199-198, גם אצל גרסיאל מ., מלכות דוד (1975) - פרק ח' עמ' 155. גם בויקיפדיה כלאב. בכל אופן, דוד נענש ב'ארבעתים', והכוונה בארבעה בנים. אונס תמר אינו חלק מהעונש היות בראייה של הזמן הקדום אונס הבת לא יכול להיות שקול למות הבן ולכן לא יכול להיכלל ביניהם. העונש על דוד הוא מותם של ארבעה בנים. אדוניה מת אחרי דוד כך שלא היה יכול להיכלל בעונש, שהרי את העונש אדם צריך לחוות על בשרו. העונש כלל את מותם של ארבעת בניו הראשונים של דוד ולכך התכוון הנביא כשאמר 'ארבעתים': אמנון, כלאב, אבשלום (שנולדו לדוד בחברון), ובנה הבכור של בת-שבע (שנולד בירושלים). כיצד מת כלאב ? התנ"ך סתם ולא פירש. לדעתי בגלל שהמוות היה כרוך בטרגדיה. לא לחינם כינויו של הבן היה כלאב = כִּלָה אב. (כילה מלשון כיליון). 84.108.123.209 11:23, 25 בספטמבר 2018 (IDT)
replies: text: ::אנונימי יקר, זה נחמד מאד שאתה מביא השערות אם ומדוע כלאב מת בגיל צעיר, אבל אין לך מקורות מבוססים (ומנגד רבים נתנו הסברים למה כלאב לא היה שותף למאבק על הכתר). לעומת זאת, לכך שאונס תמר נחשב לאחד מהעונשים שקיבל דוד יש ביסוסים, למשל בתלמוד (מסכת יומא דף כ"ב, עמ' ב'), לכן מבין שתי האפשרויות וודאי שהאפשרות שאונס תמר הוא אחד העונשים - עדיפה, אם כי נראה שההסבר שארבעת העונשים הם מות בנה של בת שבע, אמנון, אבשלום ואדוניה, הוא הפירוש הרווח ביותר. אך כאמור, מה שבטוח הוא שהפירוש שאחד הילדים הוא כלאב - אין לו ביסוס, וגם אינו מסתבר. יאיר דב • שיחה • ט"ז בתשרי ה'תשע"ט • 11:44, 25 בספטמבר 2018 (IDT)
thread_title:  "דוד יצטרך לשלם במות ארבעת בניו" 

message: וַיִּשְׂנָאֶהָ אַמְנוֹן שִׂנְאָה גְּדוֹלָה מְאֹד כִּי גְדוֹלָה הַשִּׂנְאָה אֲשֶׁר שְׂנֵאָהּ מֵאַהֲבָה אֲשֶׁר אֲהֵבָהּ וַיֹּאמֶר לָהּ אַמְנוֹן קוּמִי לֵכִי: וַתֹּאמֶר לוֹ אַל אוֹדֹת הָרָעָה הַגְּדוֹלָה הַזֹּאת מֵאַחֶרֶת אֲשֶׁר עָשִׂיתָ עִמִּי לְשַׁלְּחֵנִי וְלֹא אָבָה לִשְׁמֹעַ לָהּ: וַיִּקְרָא אֶת נַעֲרוֹ מְשָׁרְתוֹ וַיֹּאמֶר שִׁלְחוּ נָא אֶת זֹאת מֵעָלַי הַחוּצָה וּנְעֹל הַדֶּלֶת אַחֲרֶיהָ: וְעָלֶיהָ כְּתֹנֶת פַּסִּים כִּי כֵן תִּלְבַּשְׁןָ בְנוֹת הַמֶּלֶךְ הַבְּתוּלֹת מְעִילִים וַיֹּצֵא אוֹתָהּ מְשָׁרְתוֹ הַחוּץ וְנָעַל הַדֶּלֶת אַחֲרֶיהָ
" מפשט הכתובים נראה ששנאת אמנון לתמר נבעה מאי שיתוף הפעולה מצידה, שאילץ אותו לאנוס אותה בכח, דבר שלא היה מעוניין להגיע אליו. ולא זו בלבד, אלא שנזפה בו על שהוא מאמלל אותה, ואף כינתה אותו 'נבל'. "
זוהי פרשנות בעייתית מאוד שנוכח בה מה שנקרא בימינו "האשמת הקרבן". לדעתי מדויק יותר לומר: שנאת אמנון לתמר נבעה משנאתו לעצמו. דמותה הזכירה לו את מעשיו הכעורים, עד שלא יכל לסבול את נוכחותה ודרש שיוציאוה.
דבר לא "מאלץ" אונס, והצירוף "לא היה מעוניין להגיע אליו" הוא מגוחך. לקרוא את הדברים האלו חרה לי מאוד, ועוד בדף ויקיפדיה. זה מקומם עד בלי די. אל נא תתרצו ותאמרו "הכתוב מתאר את מה שאמנון כנראה חשב". ואם זו כוונתכם - כתבו זאת במפורש בערך עצמו, ואל תכתבו את הדברים האלו כאילו היו עובדות. 89.139.41.55 17:17, 24 בינואר 2020 (IST)
thread_title:  תוכן מעוות 

message: מהמם בחיים לא התעמקתי בסיפור לעומקו...את.הפירוש שלי השאיר לעצמי... 16:56, 19 באוגוסט 2023 (IDT)46.19.86.186
thread_title:  משוב מ-19 באוגוסט 2023 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.mechon-mamre.org/i/t/t08b13.htm נמצא כקישור שבור. מומלץ להוסיף https://web.archive.org/web/20201028025509/http://www.mechon-mamre.org/i/t/t08b13.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:28, 4 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)